galenus.adhortatio-ad-artes-addiscendas 5
ὁ δ’ ἕτερος τῶν χορῶν πάντες μὲν κόσμιοι καὶ τεχνῶν ἐργάται , οὐ θέουσι δὲ οὐδὲ βοῶσιν οὐδ’ ἀλλήλοις μάχονται · ἀλλ’ ἐν μέσοις μὲν αὐτοῖς ὁ θεός , ἀμφ’ αὐτὸν δ’ ἅπαντες ἐν τάξει κεκόσμηνται , χώραν ἕκαστος ἣν ἐκεῖνος ἔδωκεν οὐκ ἀπολείποντες · οἱ μὲν ἔγγιστα τῷ θεῷ καὶ περὶ αὐτὸν ἐν κύκλῳ κεκοσμημένοι γεωμέτραι καὶ ἀριθμητικοὶ καὶ φιλόσοφοι καὶ ἰατροὶ καὶ ἀστρονόμοι καὶ γραμματικοί , τούτων δ’ ἐφεξῆς [ ὁ δεύτερος χορὸς ] ζωγράφοι πλάσται γραμματισταί , τέκτονές τε καὶ ἀρχιτέκτονες καὶ λιθογλύφοι , καὶ μετ’ αὐτοὺς δ’ ἡ τρίτη τάξις , αἱ λοιπαὶ τέχναι πᾶσαι . κατὰ μέρη μὲν οὕτω κεκόσμηνται · πάντες δὲ πρὸς τὸν θεὸν ἀποβλέπουσι κοινῷ τῷ παρ’ αὐτοῦ προστάγματι πειθόμενοι . θεάσῃ δὲ κἀνταῦθα πολλοὺς μετ’ αὐτοῦ τοῦ θεοῦ , τετάρτην δή τινα τάξιν ἀπὸ τῶν ἄλλων ἔκκριτον , οὐχ οἷοί τινες ἦσαν οἱ μετὰ τῆς Τύχης · οὐ γὰρ ἀξιώμασι πολιτικοῖς οὐδὲ γένους ὑπεροχαῖς οὐδὲ πλούτῳ τοὺς ἀρίστους ὁ θεὸς οὗτος εἴθισται κρίνειν , ἀλλὰ τοὺς καλῶς μὲν βιοῦντας , ἐν δὲ ταῖς ἑαυτῶν τέχναις πρωτεύοντας , ἑπομένους δὲ τοῖς προστάγμασιν αὐτοῦ καὶ νομίμως τὰς τέχνας ἐργαζομένους τιμᾷ τε καὶ πρὸ τῶν ἄλλων ἄγει , περὶ αὑτὸν ἔχων ἀεί . τοῦτον οἶμαι τὸν χορὸν νοήσας ὁποῖός ἐστιν οὐ μόνον ζηλώσεις ἀλλὰ καὶ προσκυνήσεις . Σωκράτης ἔστιν ἐν αὐτῷ καὶ Ὅμηρος καὶ Ἱπποκράτης καὶ Πλάτων καὶ οἱ τούτων ἐρασταί , οὓς ἴσα καὶ τοῖς θεοῖς σέβομεν , οἷον ὕπαρχοί τινες καὶ ὑπηρέται τοῦ θεοῦ . 〈 καὶ 〉 τῶν δ’ ἄλλων ἁπάντων οὐκ ἔστιν ὅστις ἠμελήθη ποτὲ πρὸς αὐτοῦ · οὐ μόνον γὰρ [ τῶν ] παρόντων πεφρόντικεν ἀλλὰ καὶ πλέουσι σύμπλους ἐστὶ καὶ ναυαγούντων οὐκ ἀπολείπεται . Ἀρίστιππος γοῦν ἐπειδή ποτε πλέων τοῦ σκάφους ἀπολομένου ἐπὶ τὰς Συρακοσίων ᾐόνας ἐξεβράσθη , πρῶτον μὲν ἐθάρρησε θεασάμενος ἐπὶ τῆς ψάμμου διάγραμμα γεωμετρικόν · ἐλογίσατο γὰρ εἰς Ἕλληνάς τε καὶ σοφοὺς ἄνδρας , οὐκ εἰς βαρβάρους ἥκειν . ἔπειτα παραγενόμενος εἰς τὸ Συρακοσίων γυμνάσιον καὶ ταυτὶ τὰ ἔπη φθεγξάμενος ‘τίς τὸν πλανήτην Οἰδίπουν καθ’ ἡμέραν τὴν νῦν σπανιστοῖς δέξεται δωρήμασι’ προσιόντας τέ τινας ἔσχεν αὑτῷ καὶ γνωρίζοντας ὅστις εἴη καὶ πάντων ὧν ἐδεῖτο μεταδιδόντας εὐθέως . ὡς δ’ εἰς Κυρήνην αὐτοῦ τὴν πατρίδα μέλλοντές τινες πλεῖν ἐπυνθάνοντο , μή τι τοῖς οἰκείοις ἐπιστέλλει , κελεύειν αὐτοὺς ἔφη ταῦτα κτᾶσθαι τὰ κτήματα ἃ καὶ ναυαγήσαντι συνεκκολυμβήσει .
Lemmas: ὁ δέ ἕτερος ὁ χορός πᾶς μέν κόσμιος καί τέχνη ἐργάτης , οὐ θέω δέ οὐδέ βοάω οὐδέ ἀλλήλων μάχομαι · ἀλλά ἐν μέσος μέν αὐτός ὁ θεός , ἀμφί αὐτός δέ ἅπας ἐν τάξις κοσμέω , χώρα ἕκαστος ὅς ἐκεῖνος δίδωμι οὐ ἀπολείπω · ὁ μέν ἐγγύς ὁ θεός καί περί αὐτός ἐν κύκλος κοσμέω γεωμέτρης καί ἀριθμητικός καί φιλόσοφος καί ἰατρός καί ἀστρονόμος καί γραμματικός , οὗτος δέ ἐφεξῆς [ ὁ δεύτερος χορός ] ζωγράφος πλάστης γραμματιστής , τέκτων τε καί ἀρχιτέκτων καί λιθογλύφος , καί μετά αὐτός δέ ὁ τρίτος τάξις , ὁ λοιπός τέχνη πᾶς . κατά μέρος μέν οὕτως κοσμέω · πᾶς δέ πρός ὁ θεός ἀποβλέπω κοινός ὁ παρά αὐτός πρόσταγμα πείθω . θεάομαι δέ ἐνταῦθα πολύς μετά αὐτός ὁ θεός , τέταρτος δή τις τάξις ἀπό ὁ ἄλλος ἔκκριτος , οὐ οἷος τις εἰμί ὁ μετά ὁ Τύχη · οὐ γάρ ἀξίωμα πολιτικός οὐδέ γένος ὑπεροχή οὐδέ πλοῦτος ὁ ἀγαθός ὁ θεός οὗτος ἐθίζω κρίνω , ἀλλά ὁ καλός μέν βιόω , ἐν δέ ὁ ἑαυτοῦ τέχνη πρωτεύω , ἕπομαι δέ ὁ πρόσταγμα αὐτός καί νόμιμος ὁ τέχνη ἐργάζομαι τιμάω τε καί πρό ὁ ἄλλος ἄγω , περί ἑαυτοῦ ἔχω ἀεί . οὗτος οἴομαι ὁ χορός νοέω ὁποῖος εἰμί οὐ μόνος ζηλόω ἀλλά καί προσκυνέω . Σωκράτης εἰμί ἐν αὐτός καί Ὅμηρος καί Ἱπποκράτης καί Πλάτων καί ὁ οὗτος ἐραστής , ὅς ἴσος καί ὁ θεός σέβω , οἷος ὕπαρχος τις καί ὑπηρέτης ὁ θεός . 〈 καί 〉 ὁ δέ ἄλλος ἅπας οὐ εἰμί ὅστις ἀμελέω ποτέ πρός αὐτός · οὐ μόνος γάρ [ ὁ ] πάρειμι φροντίζω ἀλλά καί πλέω σύμπλους εἰμί καί ναυαγέω οὐ ἀπολείπω . Ἀρίστιππος γοῦν ἐπειδή ποτέ πλέω ὁ σκάφος ἀπόλλυμι ἐπί ὁ Συρακούσιος ἠιών ἐκβράζω , πρῶτος μέν θαρσέω θεάομαι ἐπί ὁ ψάμμος διάγραμμα γεωμετρικός · λογίζομαι γάρ εἰς Ἕλλην τε καί σοφός ἀνήρ , οὐ εἰς βάρβαρος ἥκω . ἔπειτα παραγίγνομαι εἰς ὁ Συρακούσιος γυμνάσιον καί οὗτος ὁ ἔπος φθέγγομαι τίς ὁ πλανήτης Οἰδίπους κατά ἡμέρα ὁ νῦν σπανιστός δέχομαι δωρήμασι’ προσέρχομαι τε τις ἔχω ἑαυτοῦ καί γνωρίζω ὅστις εἰμί καί πᾶς ὅς δέω μεταδίδωμι εὐθύς . ὡς δέ εἰς Κυρήνη αὐτός ὁ πατρίς μέλλω τις πλέω πυνθάνομαι , μή τις ὁ οἰκεῖος ἐπιστέλλω , κελεύω αὐτός φημί οὗτος κτάομαι ὁ κτῆμα ὅς καί ναυαγέω συνεκκολυμβάω .